Usmernenie k externému testovaniu žiakov základnej školy   
v školskom roku 2022/2023

**1. Termíny testovania**

Celoslovenské testovania žiakov základných škôl v zmysle § 155 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) sú zverejnené v Sprievodcovi školským rokom. Testovania sa uskutočnia v termínoch

**T9 riadny termín**

**22. 03. 2023** (streda)

matematika, slovenský jazyk a literatúra,

**T9 náhradný termín**

* Pre žiakov, ktorí sa z objektívnych dôvodov nemohli zúčastniť riadneho termínu.

**04 a 05. apríl 2023** (utorok, streda)

matematika, slovenský jazyk a literatúra,

* vo vybraných školách v rámci kraja.

**2. Čas riešenia testov**

**MAT** – 90 minút, ZZ I. sk – 105 minút, ZZ II. sk – 120 minút

**SJL** - 70 minút, ZZ I. sk – 85 minút, ZZ II. sk – 100 minút

**3. Počet testových úloh**

MAT, SJL – 30 úloh

**4. Forma testových úloh**

Uzavreté úlohy s výberom jednej správnej odpovede zo 4 možností

Otvorené úlohy s tvorbou krátkej odpovede

**5. Hodnotenie úloh**

1 bod za správnu odpoveď

0 bodov za nesprávnu alebo žiadnu odpoveď

**6. Povolené pomôcky**

Kalkulačky, rysovacie pomôcky, pero, ktoré píše modro

Žiaci so ZZ – kompenzačné pomôcky

**7.Nepovolené pomôcky**

Mobilné telefóny, výpisky, študijné materiály, učebnice a pod

8. Informácie o Testovaní 9 sú zverejňované na <https://www.nucem.sk/sk/merania/narodne-merania/testovanie-9>.

**Úpravy externého testovania pre žiakov so špeciálnymi výchovno-vzdelávacími potrebami (ďalej** **len „ŠVVP“)**

Pre žiakov so ŠVVP možno v externom testovaní žiakov základnej školy upraviť podmienky externého testovania. Úpravy externého testovania sa týkajú najmä

* predĺženia časového limitu pri riešení úloh,
* zmeny znenia niektorých úloh,
* grafického vzhľadu alebo zmeny formátu zadaní úloh s použitím rôznych veľkostí písma, zmenenej štruktúry textu, využitím inej možnosti záznamu odpovede alebo počúvania vstupného textu,
* použitia kompenzačných pomôcok,
* prítomnosti tlmočníka posunkovej reči, pedagogického asistenta, zdravotníckeho pracovníka alebo školského špeciálneho pedagóga.

Žiak so ŠVVP má počas externého testovania žiakov základných škôl také úpravy, aké mal počas vzdelávania sa v základnej škole. Na vykonanie externého testovania žiaka so ŠVVP pedagogický zamestnanec alebo odborný zamestnanec základnej školy poverený riaditeľom koordinovaním externého testovania žiakov základnej školy v príslušnej základnej škole uvedie pri prihlásení žiaka len úpravy, ktoré žiak so ŠVVP objektívne potrebuje.